अन्त्यमा, योभन्दा पहिलेको सरकारले लोडसेडिङ हटाउन चालेको कदमका लागि धन्यवाद दिनुपर्छ, धन्यवाद दिउँ। परन्तु एउटा राम्रो कामको आडमा नीतिगतरूपमा अनैतिक र गैरकानुनी, राष्ट्रिय स्वाभिमानमा ठेस लाग्ने, प्राविधिकरूपले गलत तथा आर्थिक–सामाजिक दृष्टिकोणबाट मुलुकलाई दीर्घकालीन असर पर्ने गरी खराब काम गर्ने छुट कसैलाई हुँदैन। यसर्थ जसरी आमनेपाली जनताको बुलन्द आवाजले सरकारलाई फास्ट ट्रयाकको राष्ट्रघाती निर्णयलाई उल्ट्याउन बाध्य पार्‍यो र त्यो परियोजना नेपालले नै बनाउने निर्णयमा सरकारलाई पुर्‍यायो, त्यसैगरी सबै नेपाली फेरि एकपटक गत सरकारले गरेको गलत निर्णयलाई सच्याउने कार्यमा जुटौं, हाम्रै लगानीमा बूढीगण्डकी आयोजना निर्माण गरौं।
